আসাম পাবলিক ওয়ার্কার্স নামে একটি সংগঠন প্রদেশের ভোটার তালিকা থেকে ৪১ লাখ ‘অবৈধ বাংলাদেশীর’ নাম বাদ দেয়ার দাবি জানিয়ে ‘জনস্বার্থে’ যে আবেদন করেছিল ভারতীয় সুপ্রিম কোর্ট তা গ্রহণ করেছে। বাদিপক্ষের অভিযোগ হচ্ছে আসামের ভোটার তালিকায় কমপক্ষে ৪১ লাখ বাংলাদেশীর নাম রয়েছে। চরমমাত্রার সাম্প্রদায়িকতা থেকে উৎসারিত এমন দাবি। যে হিন্দুরা বাংলাদেশ থেকে নানা সময়ে আসামে গিয়ে ঘর-বাড়ি করেছেন, তাদেরকে নাগরিকত্ব দেয়া হচ্ছে আর যে মুসলমান জনগোষ্ঠী আসামের লোকাল, তাদেরকে বলা হচ্ছে বাংলাদেশী! রাজনৈতিক বিশ্লেষকরা বলছেন, বিজেপিসহ অন্যান্য চরমপন্থী হিন্দুত্ববাদী দলগুলোর এহেন কর্মকাণ্ডের পেছনে রাজনৈতিক অভিলাষ রয়েছে। বাংলাদেশ থেকে নানা ছুতোয় হিন্দুদের ভাগিয়ে নিয়ে আসামে স্থান দিয়ে নিজেদের ভোটার বাড়াতে চায় এরা। মুসলমানদের বের করে দিয়ে হিন্দুত্ববাদের স্লোগানে নিজেদের একাধিপত্য নিশ্চিত করতে চায় বিজেপি, শিবসেনা, আরএসএস, হিন্দু মহাসভা, বজরং পার্টি ও সমমনা মৌলবাদী দলগুলো। এই জন্যই বাংলাদেশের হিন্দুদের জন্য সীমান্ত খোলা রয়েছে বলে মাঝে মাঝেই বিবৃতি দেয় ভারতের হিন্দু নেতারা। এবং তাদের হয়ে কাজ করে এমন একদল লোক বাংলাদেশের ভেতরেই সৃষ্টি করতে সক্ষম হয়েছে ভারতীয় সাম্প্রদায়িক গোষ্ঠী।